Llámame av Wrs

«Llámame» (spansk for 'ring meg') er ein elektropopsong frå 2022 med den rumenske songaren Wrs (uttalt ors). Songen vann den rumenske songtevlinga Selecția Națională 2022, og var det rumenske bidraget i Eurovision Song Contest 2022 i Torino i Italia.

 Om songen 
«Llámame» er skriven av Wrs sjølv, saman med Cezar Gună, Alexandru Turcu og Costel Dominteanu. Songen har både engelsk og spansk tekst. Han vart gjeven ut for strøyming og nedlasting 10. februar 2022.

Wrs og låtskrivarteamet sende songen inn til TVR si songtevling Selecția Națională 2022, det rumenske uttakinga til Eurovision Song Contest 2022. Av til saman 94 innsende bidrag, plukka ein fagjury ut «Llámame» og 44 andre låtar til å delta i songtevlinga. Gjennom fleire kvalifiseringsrundar tok «Llámame» seg til finalen i București laurdag 5. mars. 

I finalen deltok ti låtar, og «Llámame» vart til slutt kåra til vinnar etter å ha vunne juryavrøystinga og komme på andreplass i telefonavrøystinga. Gjennom sigeren vart «Llámame» det rumenske bidraget til Eurovision Song Contest 2022 i Torino. 

I Eurovision Song Contest deltok «Llámame» i den andre semifinalen torsdag 12. mai. «Llámame» vart nummer 9 i semifinalen, og kvalifiserte seg til finalen laurdag 14. mai. I finalen vart han nummer 18 av 25 med 65 poeng.

På grunn av den spanske tittelen på songen og fleire spanske strofer, vart «Llámame» populær i Spania etter Eurovision, særleg på sosiale medium.

 Listeplasseringar 
Liste (2022)Høgasteplassering  Hellas (IFPI) 73 Island (Plötutíðindi) 33 Litauen (AGATA)15 Nederland (Single Tip)23 Romania (Billboard) 3  Romania Airplay (UPFR) 1 Spania (PROMUSICAE)91 Storbritannia (UK Download (OCC))59 SUS (TopHit) 89 Sverige Heatseeker (Sverigetopplistan)10 Tyskland (Nedlastning – Offizielle Deutsche Charts)52

 Kjelder 

Denne artikkelen bygger på «Llámame» frå ,  den 9. desember 2022.  

Kategori:Rumenske Eurovision Song Contest-songar
Kategori:Eurovision Song Contest 2022-songar
Kategori:Spanskspråklege Eurovision Song Contest-songar
Kategori:Engelskspråklege Eurovision Song Contest-songar
Kategori:Fleirspråklege Eurovision Song Contest-songar